யோகி பாபு

**யோகி பாபு** (Yogi Babu) (பிறப்பு 22 சனவரி 1985) என்பவர் ஓர் இந்தியத் திரைப்பட நடிகராவார். இவர் பெரும்பான்மையாகத் தமிழ்த் திரைப்படங்களில் நடிக்கிறார். இவர் நகைச்சுவை நடிகராக நடிப்பவர். மான் கராத்தே, யாமிருக்க பயமேன் ஆகிய படங்களில் நடித்துள்ளார்.

## துவக்ககால வாழ்க்கையும், தனிப்பட்ட வாழ்க்கையும்
யோகி பாபு 1985 சூலை 22 அன்று ஆரணியில் பிறந்தார். இவரின் தந்தை இந்தியத் தரைப்படையில் அவில்தாராக இருந்தார். எனவே பாபு சிறுவயதில் நிறைய பயணங்களைச் செய்துள்ளார். இதன் விளைவாக அவர் 1990 களின் முற்பகுதியில் இவர் ஜம்முவில் படித்தார்.

பாபு மஞ்சு பார்கவியை 2020 பெப்ரவரி 5 அன்று திருத்தணியில் உள்ள கோயிலில் நடைபெற்ற திருமண விழாவில் மணந்தார். இந்த இணையருக்கு இரண்டு குழந்தைகள் உள்ளனர்.

## தொழில்
பாபு லொள்ளு சபாவில் உதவி இயக்குநராகப் பணியாற்றினார், மேலும் இரண்டு ஆண்டுகள் காட்சிகளை எழுத உதவினார். அந்த நிகழ்சியில் சில பகுதிகளில் துணை நடிகராக தோன்றினார். அமீர் நடித்த யோகி (2009) திரைப்படத்தில் திரைப்பட நடிகராக அறிமுகமானார். அதன் பின்னர் படத்தின் பெயரை தனது திரைப் பெயருக்கு முன்னொட்டாக மாற்றினார். பையா படத்தில் ஒரு குண்டராகத் தோன்றினார். பின்னர் இவர் சுந்தர் சியின் கலகலப்பு (2012) இல் ஒரு 'மாமா'வகத் தோன்றினார். 2013 ஆம் ஆண்டில், இவர் முதல் முதலில் நீளமான நகைச்சுவை வேடத்தில் பட்டத்து யானை (2013) படத்தில் நடித்தார். அதே ஆண்டு சாருக்கானுடன் இணைந்து இந்தி திரைப்படமான சென்னை எக்ஸ்பிரசில் நடித்தார்.

பின்னர் இவர் மான் கராத்தே (2014) படத்தில் சிவகார்த்திகேயனுடன் போட்டியுடுபவராகவும், நகைச்சுவை நடிகராகவும், யாமிருக்க பயமே (2014) படத்தில் விசித்திரமான நகைச்சுவை நடிகராகவும் நடித்தார். 2015 ஆம் ஆண்டில், இவர் பத்திற்கும் மேற்பட்ட  படங்களில் தோன்றினார். காக்கா முட்டை (2015), கிருமி (2015) ஆகிய படங்களில் இவரது நடிப்புக்காக நேர்மறையான விமர்சனங்களைப் பெற்றார். யோகி பாபுவுக்கு 2016 ஒரு திருப்புமுனை ஆண்டாக இருந்தது. அந்த ஆண்டு 20 படங்களில் நடித்தார், மேலும் ஆண்டவன் கட்டளை (2016) படத்தில் விஜய் சேதுபதியுடன் நடித்ததற்காக விமர்சன ரீதியான பாராட்டைப் பெற்றார். இதைத் தொடர்ந்து கோலமாவு கோகிலா (2018) படத்தில் இவரது பாத்திரம், நயன்தாராவை ஒருதலையாக காதலிக்கும் சித்தரிப்பு விமர்சன ரீதியாக பாராட்டப்பட்டது. அந்தப் படத்தில் இவர் இடம்பெற்ற கல்யாண வயசு பாடல், அதில் இவரது குறும்புகள் வைரலானது. இவர் பரியேறும் பெருமாள் (2018) திரைப்படத்தில் துணை கதாபாத்திரத்தில் தோன்றினார், இந்த படம் விமர்சகர்களிடமிருந்து நேர்மறையான விமர்சனங்களைப் பெற்றது, விமர்சகர்கள் யோகி பாபுவின் நகைச்சுவையும், நடிப்பையும் பாராட்டினர். இவர் முதன்முறையாக தர்மபிரபு (2019) திரைப்படத்தில் நாயகனாக நடித்தார், அதில் இவர் யமனாக நடித்தார். கூர்கா (2019) திரைப்படத்தில் இவர் ஒரு முக்கிய வேடத்தில் நடித்தார். சாம் ஆண்டன் எழுதி இயக்கிய இந்த பணயக்கைதி நாடகப்படத்ததில் பாபு ஒரு பாதுகாவலராக நடித்தார். He played a key role in *[[Gurkha (film)|Gurkha]]* (2019). Babu is a security guard in this hostage drama written and directed by Sam Anton.

பல படங்களில் நகைச்சுவைப் பாத்திரங்களில் தனது வாழ்க்கையைத் தொடங்கிய இவர், சிறிய முதலீட்டில் எடுக்கப்படும் படங்களில் முன்னணி வேடங்களில் நடித்து விமர்சன ரீதியான பாராட்டைப் பெற்றுள்ளார். 2021 ஆம் ஆண்டு வெளியான அரசியல் நையாண்டித் திரைப்படமான மண்டேலாவில், ஊராட்சித் தேர்தல்களின் முடிவைத் தீர்மாணிக்கும் ஒற்றைக் கொண்ட கதாபாத்திரத்தில் நடித்தார். அதில் இவருக்கு நல்ல வரவேற்பு கிடைத்தது. பின்னர் இவர் பேய் மாமா (2021), பன்னி குட்டி (2022), பொம்மை நாயகி (2023), யானை முகதான் (2023), லக்கி மேன் (2023), தூக்குதுரை (2024), படகு (2024), குழந்தைகள் முன்னேற்றக் கழகம் (2025), ஜோரா கைய தட்டுங்க (2025) பள்ளி (2025) போன்ற படங்களில் முன்னணி வேடங்களில் நடித்தார்.

### திரைப்படங்கள்

## ஆதாரங்கள்

## வெளி இணைப்புகள்

பகுப்பு:வாழும் மக்கள்
பகுப்பு:தமிழ் நகைச்சுவை நடிகர்கள்
பகுப்பு:1985 பிறப்புகள்
பகுப்பு:தமிழ்த் திரைப்பட நடிகர்கள்